**,,Atostogos su „Atjauta - 2018 m.“: per nesėkmę į sėkmę“**

**Tikslas** - supažindinti vaikus su sėkmingą verslą sukūrusiais ir veikliais mūsų rajono žmonėmis, sudaryti mokiniams galimybę išgirsti šių verslininkų sėkmės istorijas. Projekto koordinatorė Vanda Jasevičienė. Akmenės raj. savivaldybės finansuoto vaikų vasaros užimtumo projekto ,,Atostogos su „Atjauta“: per nesėkmę į sėkmę“ veiklomis pavyko pakeisti šių vaikų kertines nuostatas iš ,,Man nepavyks, nieko nemoku.“ į ,,Aš galiu, man pavyks, jei kryptingai to sieksiu“.

Projekto metu buvo suorganizuoti susitikimai su mūsų rajono versliais žmonėmis: M. Brasu, A. Valinčiumi, J. Stankumi, žvakių fabriko UAB ,,Geralda“ įkūrėju A. Igariu. Po susitikimo su verslininku vaikai lankėsi žvakių fabrike, kur iš arti turėjo galimybę susipažinti su žvakių gamybos technologijomis. Gyvai išgirstos žmonių sėkmės istorijos ir pamatyti konkretūs darbai sustiprino vaikų pasitikėjimą savo jėgomis, padidino motyvaciją siekti savo tikslų ir sustiprino jų emocinį atsparumą.

Projekto įgyvendinimo metu vaikai taip pat plaukiojo baidarėmis, aplankė Palangą ir Šventąją. Dalis projekto veiklų buvo susijusios su aktyviu mokinių laisvalaikiu. Kiekvienas vaikas dar iki projekto veikloms prasidedant išsirinko po dviratį, kuriuo galės naudotis ir projektui pasibaigus. Tai įvyko dėka rėmėjų iš Vokietijos, Liuteno miesto maltiečių, vadovaujamų V. Themann.